cyanic-selkie/wikianc huggingface dataset:
Chuck (sjónvarpsþáttur)
Ráðningar
Zachary Levi og Adam Baldwin voru fyrstir til þess að vera ráðnir í febrúar 2007 í hlutverk Chuck Bartowski og NSA fulltrúann Major John Casey. Fedak hafði alltaf haft Baldwin í huga fyrir hlutverk Johns Casey og fannst framleiðundunum hann passa fullkomlega í hlutverkið. Nýliðinn Yvonne Strahovski var valin sem aðalleikkonan í hlutverk CIA fulltrúans Söruh Walker í sama mánuði. Ráðningarnar héldu áfram út mars og urðu Sarah Lancaster, Joshua Gomez og Natalie Martinez fyrir valinu í hlutverk Dr. Ellie Bartowksi (eldri systir Chucks), Morgan Grimes (besti vinur Chucks) og Kayla Hart (nágranni Chucks sem er hrifin af honum). Persónan Kayla Hart var ekki með þegar tökur byrjuðu vegna þess að Fedak og Schwartz fannst það vera of ólíklegt og flókinn söguþráður að tvær konur væru að rífast yfir Chuck. Seinna nafni Morgans var breytt í „Grimes“ og seinna nafni Söruh var breytt í „Walker“ en það var áður „Kent“.
Gagnrýnendur
Fyrstu viðbrögð við Chuck voru góð. Tímaritið Rolling Stone setti þáttinn á „We Like to Watch“-listann haustið 2007 og sagði að þátturinn ætti eftir að slá í gegn. Chucks lenti á lista USA Today yfir 10 bestu þætti 2007 og þau sögðu frammistöðu Zachary Levi vera frábæra og gaf þættinum þrjár stjörnur af fjórum.
Verðlaun
Fyrsta þáttaröðin af Chuck fékk mjög mikla athygli. Þátturinn var nefndur nokkuð oft í IGN verðlaununum 2007. Ásamt því að vinna heiðurinn af Bestu nýju sjónvarpsþáttaröðinni vann Sarah Walker verðlaun fyrir Besti sjónvarpskarakterinn og Chuck og Sarah unnu Couple That We Rooted for the Most. Chuck var einnig tilnefndur fyrir Besta nýja gamanþáttaröðin Á People's Choice Awards árið 2008 en tapaði fyrir Samantha Who?. Chuck var líka tilnefndur fyrir „Outstanding Main Title Design“ það ár en vann ekki.
The West Wing
The West Wing (Vesturálman) er bandarískur sjónvarpsþáttur sem fjallar um æðstu starfsmenn Hvíta hússins í Washington og líf þeirra. Höfundurinn að þættinum er Aaron Sorkin.
FC Santa Coloma
FC Santa Coloma er knattspyrnufélag frá Santa Coloma  í Andorra
The West Wing
Þátturinn fékk jákvæða gagnrýni bæði frá gagnrýnendum, stjórnmála prófessorum og fyrrverandi starfsmönnum Hvíta hússins.
Framleiddar voru sjö þáttaraðir og var fyrsti þátturinn frumsýndur 22. september 1999.
Hugmynd og þróun
Þátturinn var hannaður af Aaron Sorkin. Samkvæmt DVD lýsingu ætlaði Sorkin sér að þátturinn fylgdi eftir Sam Seaborn og öðrum æðstu starfsmönnum og átti forsetinn aðeins að vera í sérstöku gestahlutverki. Samt sem áður jókst hlutverk Bartlets með tímanum og eftir því sem leið á seríuna. Jákvæð gagnrýni bæði frá almenningi og gagnrýnendum gagnvart hlutverki Sheens sem Bartlet gerði það að verkum að hlutverk Lowes minnkaði. Þar að auki, samkvæmt Sorkin, þá minnkaði söguþráður Sams en jókst hjá Josh Lyman. Þessi breyting er ein af þeim ástæðum fyrir því að Lowe yfirgaf þáttinn.
Fyrstu fjórar þáttaraðirnar þá skrifaði Sorkin næstum hvern einasta þátt. Notaðist hann við rannsóknarefni, uppköst að senum og handritsuppköst starfsmanna sinna. Auk þess notaði hann stundum söguþræði, þáttatitla, nöfn persóna, og leikara úr Sports Night, grínþætti sem hann hafði þróað en þar varð til orðræðu stíll hans sem sást vel í The West Wing. Orðræðu stíll hans var taktfastur, glefsinn og vitsmunalega stríðinn. Meðframleiðsustjórinn Thomas Schlamme bjó til ganga og tala senurnar, þar sem persónurnar tala saman og ganga milli tveggja staða. Þessar senur urðu eitt af helstu einkennum þáttarins. Skrif Sorkins leiddu oft til aukins kostnaðar og breytinga á áætlunum. Yfirgaf hann þáttinn eftir fjóru þáttaröðina vegna persónulegra vandamála. Thomas Schlamme yfirgaf einnig þáttinn eftir fjórðu þáttaröðina. Við tók John Wells sem gerðist yfirframleiðslustjóri eftir brottför þeirra.
Í viðtali á Seríu 1, DVD disknum, segir Bradley Whitford að hann hafi verið í byrjun ráðinn sem Sam, þó að Aaron Sorkin hafi hannað persónuna Josh sérstaklega fyrir hann. Í sama viðtali segir, Janel Moloney að hún hafi farið í áheyrnarpróf fyrir C.J. og að Donna, átti ekki að vera mikilvæg peróna. Leikararnir Alan Alda og Sidney Poitier voru skoðaðir fyrir hlutverk forsetans, Judd Hirsch fyrir Leo, Eugene Levy fyrir Toby, og CCH Pounder fyrir C.J.
Framleiðendur
Þátturinn var framleiddur af Warner Bros. Television. Aaron Sorkin var yfirframleiðslustjóri fyrstu fjóru þáttaraðirnar áður en hann yfirgaf þáttinn. Thomas Schlamme og John Wells voru einnig framleiðslustjórar en Schlamme yfirgaf einnig þáttinn eftir fjórðu þáttaröðina. Eftir stóð Wells sem yfirframleiðslustjóri.
Tökustaðir
Þátturinn var aðallega tekinn upp á Stage 23 í Warner Brothers Burbank Studios í Burbank, Kaliforníu. Einnig var hann tekinn upp víða um Bandaríkin og í Kanada.
Söguþráður
The West Wing fylgir eftir æðstu starfsmönnum forseta Bandaríkjanna og lífi þeirra.
Leikaraskipti
Leikkonan Moira Kelly var aðeins hluti af fyrstu þáttaröðinni. Aaron Sorkin sagði að persóna hennar hafði ekki virkað og því hafi hún verið tekin út.
Leikkonan Emily Procter lék stórt gestahlutverk sem repúblikana-lögfræðingurinn Ainsley Hayes, frá 2000-2002.
Leikkonan Lily Tomlin var ráðin til að leika forsetaritarann Deborah Fiderer árið 2002 í staðinn fyrir Kathryn Joosten en persóna hennar lést í bílslysi.
Leikkonan Mary McCormack kom fyrst fram í fimmtu þáttaröðinni og varð síðan aðalleikari í sjöttu þáttaröðinni.
Árið 2004 voru leikararnir Alan Alda og Jimmy Smits ráðnir til þess að leika forsetaframbjóðendur flokkanna. Leikkonan Kristin Chenoweth kom fyrst fram í sjöttu þáttaröðinni og varð síðan aðalleikari í sjöundu þáttaröðinni.
Leikarinn John Spencer, sem lék Leo McGarry, lést úr hjartaáfalli 16. desember 2005 — aðeins ári eftir að persóna hans fékk hjartaáfall í þættinum. Stutt en hjartnæm skilaboð frá Martin Sheen birtust fyrir þáttinn Running Mates, sem var fyrsti nýji þátturinn eftir andlát Spencers. Andlát persónu Spencers var fyrst fjallað um í byrjun þáttarins Election Day Part I, sem var sýndur 2. apríl 2006.
Fyrsta þáttaröð
Í fyrstu þáttaröðinni er núverandi stjórn búin að vera við völd í um tvö ár og á erfitt með að koma sér fyrir, ásamt því að koma lagafrumvörpum í gegn.
Önnur þáttaröð
Í annarri þáttaröðinni er fylgst með eftirmála skotárásarinnar við Rosslyn, þingkosningar verða og hneykslismál skekur Hvíta húsið.
Þriðja þáttaröð
Í þriðju þáttaröðinni er unnið að kosningabaráttunni og áhrifum innlendra og erlendra hryðjuverkaárása.
Fjórða þáttaröð
Í fjórðu þáttaröðinni er fylgst með byrjun annars forsetatímabilsins og ófyrirsjáanlegir atburðir hafa mikil áhrif á lífs fjölskyldu forsetans og starfsmannanna sjálfa.
Fimmta þáttaröð
Í fimmtu þáttaröðinni þarf forsetinn að berjast bæði um mál utan á við og inn á við í landinu.
Sjötta þáttaröð
Í sjöttu þáttaröðinni er fylgst með for-kosningunum um hver muni vera forsetaefni flokkanna, á meðan reynir forsetinn að byggja upp arfleið sína og berjast við kvilla MS sjúkdómsins.
Sjöunda þáttaröð
Í sjöundu þáttaröðinni er fylgst með forsetabaráttunni milli demókrata og repúblikana, á sama tíma þarf forsetinn að finna út hver lak háttsettum leynilegum upplýsingum um hernaðar geimflaug.
Raunveruleikinn
Þátturinn sýnir ekki alveg réttu sýnina á lífinu í Vesturálmunni ; til dæmis segir Susan, dóttir forsetans Geralds Ford: „Ég get ekki horft á þáttinn. Þeir fara til vinstri og hægri þegar það er ekki hægt“. Fyrrverandi starfsmenn hafa staðfest þetta, samt sem áður þá sýnir þátturinn andrúmsloftið í Vesturálmunni.
Lawrence O'Donnell, fyrrverandi aðstoðarmaður öldungarþingmanns, og Eli Attie, fyrrverandi aðstoðarmaður í Hvíta húsinu og kosningaræðuhöfundur, voru báðir handritshöfundar við þáttinn (O'Donnell í seríum 1-2 og 5-7, Attie í seríum 3-7). Fyrrverandi Hvíta húss fréttaritarinn Dee Dee Myers og skoðanakönnuðurinn Patrick Caddell voru ráðgjafar við þáttinn. Aðrir fyrrverandi starfsmenn Hvíta hússins sem einnig voru ráðgjafar við þáttinn voru Peggy Noonan og Gene Sperling.
Flestir gagnrýnendur lofuðu The West Wing fyrir skrifin, á meðan aðrir gagnrýndu hversu þátturinn var óraunverulega bjartsýnn. Neikvæða gagnrýnin var mestöll gagnvart einfaldleika persónanna. Sjónvarpsgagnrýnandinn Heather Havrilesky spurði: „Undir hvaða steini komu þessar skepnur en það sem skiptir mestu máli, hvernig ferðu frá því að vera saklaus þúsundfætla í að verða starfsmaður Hvíta hússins, án þess að vera spillt á leiðinni af hinni dökku hlið stjórnmálanna?“
Félagsleg áhrif
Þrátt fyrir mikið lof fyrir seríuna, þá taldi Sorkin að „skylda okkar er að heilla ykkur eins lengi og þið biðjið okkur um það“. Matthew Miller, fyrrverandi aðstoðarmaður Hvíta hússins, segir að Sorkin „heilli áhorfendur með því að gera mannlegu hlið stjórnmálanna raunverulegra – eða mun raunverulegra en sú mynd sem við sjáum í fréttunum“. Miller nefnir einnig með því að sýna stjórnmálamenn með samkennd hafi þátturinn búið til „niðurrifs keppinauta“ miðað við þá hugmynd sem sést í miðlum um stjórnmál. Í ritgerðinni „The West Wing and the West Wing“ eftir Myron Levine er hún sammála því sem hefur verið sagt að þátturinn „sýni jákvæða hugmynd um almenningsþjónustu og heilbrigða sýn á þeim staðalímyndum sem almenningurinn hefur á Washington“.
Dr. Staci L. Beavers, aðstoðarprófessor í stjórnmálafræði við Kaliforníu State, San Marcos háskólann, skrifaði The West Wing as a Pedagogical Tool og spurði hvort hægt væri að nota The West Wing sem kennsluefni. Komst hún að því að þótt hlutverk seríunnar væri afþreyingarefni, þá býður The West Wing upp á frábært kennsluefni.The West Wing býður upp á dýpri sýn á stjórnmálaferlið sem vanalega eru uppskrúfaðar röksemdir í þáttum á borð við Face the Nation og Meet the Press. Samt sem áður þá geta staðreyndir ákveðinna röksemda skyggt á sjónarmið áhorfenda um persónur þáttarins. Beavers bendir einnig á að ákveðnar persónur sem voru með öðruvísi sjónarmið voru oftast nær vondar í augum áhorfendans. Telur Beaver að gagnrýnin greining á pólitíska skoðun þáttarins gæti gefið áhorfendunum aukna þekkingu.
Félagsleg áhrif þáttarins mátti sjá 31. janúar 2006, þegar greint var frá því að The West Wing hafi átt þátt í því að lagafrumvarp sem stutt var af stjórn Tonys Blair hafði verið hafnað í atburði sem kallaðist West Wing Plot. Planið var búið til eftir að meðlimur Íhaldsflokksins hafði séð þáttinn A Good Day, þar sem demókratar stoppa lagafrumvarp repúblikana um takmörkun stofnfrumurannsókna.
„Vinstri vængurinn“
Blaðamaðurinn Naomi Pfefferman nefndi The West Wing nafninu The Left Wing... vegna þeirrar túlkunar sem hin fyrirmyndar frjálslynda stjórn og að viðurnefnin hafi öll verið notuð af gagnrýnendum þáttarins úr röðum repúblikana. Chris Lehmann, fyrrverandi ritstjóri og áhorfandi frá The Washington Post, skilgreindi þáttinn sem sögulegt yfirlit forsetatímabils Clintons. Á sama hátt þá höfðu margir repúblikanar lofað þáttinn frá byrjun, jafnvel áður en Sorkin yfirgaf þáttinn og hann færðist yfir á miðjuna. Mackubin Thomas Owen skrifar í grein sinni Real Liberals versus The West Wing frá 2001, „Þó að stjórn hans sé frjálslynd hefur Bartlet kosti sem íhaldsmenn dást að. Hann fer eftir stjórnarskránni og lögum. Hann er trúr eiginkonu sinni og dóttur. Það að vera ótrúr eiginkonu sinni kæmi honum ekki í hug. Hann er ekki aumingi þegar kemur að utanríkismálum — ekkert quid pro quo fyrir hann.“
Blaðamaðurinn Matthew Miller skrifaði: „Þó að þátturinn sýni frjálslynd sjónarmið, þá sýnir hann raunverulegri mannsmynd af því fólki sem er á bakvið forsíður blaðamanna Washingtons í dag.“
DVD
Allar sjö þáttaraðirnar af The West Wing hafa verið gefnar út á DVD á svæðum 1 og 2.
Verðlaun og tilnefningar
AFI-verðlaunin
ALMA-verðlaunin
American Cinema Editors-verðlaunin
American Cinema Foundation-verðlaunin
American Society of Cinematographers-verðlaunin
Art Directors Guild-verðlaunin
BMI Film & TV-verðlaunin
Banff Teleision Festival-verðlaunin
Casting Society of America-verðlaunin
Costume Designers Guild-verðlaunin
Directors Guild of America-verðlaunin
Emmy-verðlaunin
Environmental Media-verðlaunin
Family Televison-verðlaunin
GLAAD Media-verðlaunin
Golden Globe-verðlaunin
Hollywood Makeup Artist and Hair Stylist Guild-verðlaunin
Image-verðlaunin
Imagen Foundation-verðlaunin
Motion Picture Sound Editors-verðlaunin
PGA-verðlaunin
Peabody-verðlaunin
Prism-verðlaunin
Satellite-verðlaunin
Screen Actors Guild-verðlaunin
TV Guide-verðlaunin
Television Critics Association-verðlaunin
Writers Guild of America-verðlaunin
Young Artist-verðlaunin
Sígella
Sígella er ættkvísl staflaga gram neikvæðra iðrabaktería af ættinni Escherichea sem ráðast inn  þekjufrumur garnaslímu og valda blóðkreppusótt. Fjórar tegundir Shigella eru til en það eru S. dysenteriae, S. flexneri, S. boydii og S. sonnei. Sígellasýking er sjaldgæf á Vesturlöndum en í þróunarlöndum deyja árlega mörg hundruð þúsundir barna af slíkum sýkingum. Sérstaklega er hætta á sýkingu þar sem mikil mannmergð er og hreinlæti ábótavant. Aðeins þarf 10-100 bakteríur til að valda smiti. Meðgöngutími sýkingar er oftast 1-3 dagar.
Diego de Almagro
Diego de Almagro (fæddur ~1475, látinn í Cuzco í Perú 8. júlí 1538) var spænskur landvinningamaður sem talinn er að hafi verið fyrsti Evrópubúinn til að kanna Chile.
CNRS
Centre national de la recherche scientifique (CNRS) er stærsta rannsóknarfélag Frakklands og jafnframt Evrópu á sviði grunnrannsókna og er rekið af franska rannsóknaráðuneytinu. Rannsóknir félagsins eru á sviði náttúruvísinda, verkfræði, hugvísinda, félagsvísinda og tækni. Árið 2004 voru starfsmenn félagsins 26000, þar af 11600 vísindamenn, og hlaut félagið 2,2 milljarða evra (um 350 milljarða íslenskra króna) til að sinna hlutverki sínu.
Píslarsaga
Píslasaga getur átt við um:
Spænska veikin
thumb|right|Kort sem sýnir hvernig spænska veikin breiddist út Spænska veikin var inflúensufaraldur sem gekk yfir heiminn árin 1918-20. Veirustofninn heitir H1N1 innan inflúensu af A-stofni. Spænska veikin er mannskæðasta farsótt sem sögur fara af. Talið er að 50 milljónir manna hafi dáið af völdum hennar.
Lýsing á einkennum
thumb|right|Bændur í Alberta bera grímur til að smitast ekki (haust 1918) Veikinni fylgdi jafnan lungnabólga og létust menn oft innan tveggja daga eftir að sóttarinnar varð vart. Veikinni fylgdu blæðingar, blóð streymdi úr nösum og upp úr lungum, niður úr þörmum, upp úr maga og gegnum þvagrás.
Veikin breiðist út í heiminum
Sóttin geisaði í þremum bylgjum. Fyrst kom veikin upp í bandarísku herstöðinni Camp Funston í Kansas. Þaðan barst hún með bandarískum hermönnum til Evrópu í apríl 1918. Um sumarið kom fram banvænna afbrigði. Þriðja bylgjan gekk yfir veturinn 1918-19. Spænska veikin blossaði upp um það bil er fyrri heimsstyrjöldinni er að ljúka og mótstöðuafl margra óbreyttra borgara og hermanna var því lítið vegna slæms aðbúnaðar. Ekki var til neitt bóluefni við þessum inflúensustofni og ekki var búið að finna upp pensilín þannig að lungnabólgan sem jafnan fylgdi sóttinni varð lífshættuleg.
Veikin breiðist út á Íslandi
Veikin er talin hafa borist til Íslands með skipunum Botníu frá Kaupmannahöfn og Willemoes frá Bandaríkjunum 19. október 1918, þann sama dag og fullveldi Íslands var samþykkt. Í byrjun nóvember höfðu margir tekið sóttina og þá er fyrsta dauðsfallið skráð. Miðvikudaginn 6. nóvember er talið að þriðjungur Reykvíkinga hafi veikst. Fimm dögum síðar er talið að tveir þriðju íbúa höfuðborgarinnar hafi verið rúmfastir.
Sérstök hjúkrunarnefnd var skipuð í Reykjavík 8. nóvember undir forystu Lárusar H. Bjarnasonar lagaprófessors og var gerð áætlun þar sem borginni var skipt í þrettán hverfi. Gengið var í hús til að leita að þeim sem voru hjálpar þurfi. Allt athafnalíf lamaðist í Reykjavík. Talið er að 484 Íslendingar hafi látist úr spænsku veikinni, þar af 258 í Reykjavík. Þann 20. nóvember voru þeir sem létust í sóttinni jarðsettir í fjöldagrafreitum. Þá var veikin tekin að réna.
Nafngift
Á styrjaldarárunum voru fjölmiðlar ritskoðaðir og það var auðveldara að skrifa um „spænsku veikina“ en tala um inflúensu sem geisaði alls staðar um Evrópu. Margar milljónir manns sýktust á Spáni strax í maí 1918. Í spænskum fjölmiðlum var veikin hins vegar kölluð „franska flensan“.
Rannsóknir
thumb|left|150px|Endurgerður vírus sem ræktaður var úr manni sem lést árið 1918. Veikin lagðist mun þyngra á yngra og miðaldra fólk og er talið að gamalt fólk hafi öðlast ónæmi við þessum inflúensustofni eftir skæða inflúensu sem gekk árið 1894. Með því að rannsaka jarðneskar leifar fólks sem lést af völdum veikinnar hefur tekist að finna vírusstofninn sem olli veikinni. Komið hefur í ljós að það er stökkbreytt afbrigði af flensustofn sem var upphaflega fuglaflensa. Tekist hefur að þróa bóluefni við H1N1 vírusnum. Vandamálið er hins vegar að framleiðsla bóluefnis tekur langan tíma og því erfitt að bregðast við stórfelldum faraldri. Rannsóknir á spænsku veikinni eru taldar gefa vísbendingu um hvaða áhrif fuglaflensan (H5N1) og fleiri slíkar sem síðar koma gætu haft ef veiran nær að stökkbreytast og berast milli manna.
Búsvæðaeyðing
thumb|right|Skógeyðing í [[Bólivía|Bólivíu vegna sojaræktunar.]] Búsvæðaeyðing er eyðing búsvæða lífvera. Búsvæðaeyðing dregur úr líffræðilegum fjölbreytileika á því svæði og eykur hættu á útdauða tegunda. Meginorsök búsvæðaeyðingar af mannavöldum er skógeyðing vegna landbúnaðar í þróunarlöndum, en búsvæðaeyðing stafar líka af þéttbýlismyndun og nýtingu náttúruauðlinda (t.d. námagröftur, vatnsaflsvirkjanir og botnvörpuveiðar). Aðrar orsakir búsvæðaeyðingar geta verið loftslagsbreytingar, ágengar aðskotategundir, jarðhræringar, búsvæðaskipting og breytingar á næringarsamsetningu vistkerfa.
West Ham
Samkvæmt engilsaxneskri stofnskrá var byggð í hverfinu Ham fyrst skráð sem Hamme árið 958. Árið 1086 var byggðin skráð í Dómsdagsbókinnni sem Hame. Elsta skráð notkun á heitið Westhamma sem aðgreining frá East Ham var árið 1186. Orðið er upprunnið úr fornensku orði hamm, sem þýðir „þurrt landssvæði sem liggur milli tveggja áa eða flæðilanda“. Heitið á við staðsetningu hverfisins milli ánna Lee, Thames og Roding og flæðilöndin þeirra. Að fornu var West Ham 4.500 ekra hreppur í hundraðinu Becontree í sýslunni Essex. Hreppurinn skiptist í þremur hverfum og innihélt þorpið Upton.
West Ham-lestarstöð er í hverfinu og þaðan er hægt að fara til Mið-London í neðanjarðarlestakerfi Lundúnaborgar og til Southend í háhraðalestum. Einnig verður hægt að fara þaðan í Docklands Light Railway. Gegnum hverfið renna nokkrir vatnsfarvegir sem skipta því frá Bromley-by-Bow. Til norðurs og austurs blandast West Ham saman með Stratford og Plaistow, og með Canning Town til suðurs.
Ríkisháskólinn í Arizona
thumb|right|Old Main-byggingin. Ríkisháskólinn í Arizona er stærsti ríkisrekni rannsóknarháskólinn í Bandaríkjunum. Árið 2010 voru nemendur rúmlega 70 þúsund. Skólinn er á fjórum háskólasvæðum á stórborgarsvæði Phoenix.
Ríkisháskólinn í Arizona var stofnaður árið 1885 og hét þá Tempe Normal School fyrir Arizona Territory í Tempe, Arizona. Nafni skólans var breytt í Arizona State College árið 1945 og aftur árið 1958 í Ríkisháskólinn í Arizona (Arizona State University).
Limburg (Belgía)
Lega og lýsing
Limburg er í norðaustanverðri Belgíu og á löng landamæri að Hollandi í norðri og austri. Auk þess liggja að því héruðin Antwerpen og Flæmska Brabant í vestri og Liège í suðri. Flatarmál Limburg-héraðs er 2.422 km2 og er það því þriðja minnsta hérað Belgíu. Limburg á sér eitt útsvæði, sem er króað inni af Hollandi og héraðinu Liège, og heitir það Voeren. Voeren er austasta svæði Belgíu þar sem hollenska er töluð. Fljótið Maas rennur í gegnum héraðið frá suðri til norðurs, uns það hverfur inn í Holland.
Skjaldarmerki og fáni
Skjaldarmerkið sýnir rautt ljón, með gula tungu, gular klær og tvö stél. Bakgrunnurinn er silfurlitur og fyrir framan ljónið er lítill röndóttur skjöldur. Ljónið var merki greifanna af Limburg áður fyrr, en skjöldurinn fyrir framan merki greifanna af Loon (sem er gamalt greifadæmi). Skjaldarberarnir eru svanur til hægri og hjörtur til vinstri. Hjörturinn er tákn Hasselt, höfuðborgar Limburgs, en svanurinn vísar til Tongeren, elstu borgar Belgíu. Skjaldarmerkið var samþykkt 1837.
Fáninn er í reynd meginhluti skjaldarmerkisins með rauða ljóninu og litla skildinum. Hann var ekki tekinn í notkun fyrr en 1996.
Orðsifjar
Fylkið Limburg heitir eftir kastalavirkinu Limbourgh, sem áður fyrr var aðsetur greifanna á þessu svæði. Limbourgh er í Belgíu í dag en fylkið Limburg tilheyrði bæði Hollandi og Belgíu allt til 1830 er Belgía klauf sig frá Hollandi. Talið er að orðið Lim- merki lind eða lindardreka, samkvæmt þjóðsögum.
Söguágrip
Limburg var öldum saman greifadæmi og miklu stærra en í dag. Eftir að Frakkar yfirgáfu Niðurlönd 1814 varð Limburg til fylki í sameinuðum Niðurlöndum. Talað var um að nefna fylkið Maastricht eða Maasdal eða Opper Gelder. En Vilhjálmur I. konungur ákvað að kalla fylkið Limburg. Árið 1830 klauf Belgía sig hins vegar frá Hollandi og stofnaði eigið konungsríki. Í fyrstu tilheyrði allt Limburg Belgíu. En í ágúst 1831 hertók hollenski herinn nokkrar borgir á þessu svæði til að eiga eitthvað uppi í erminni í samningum milli ríkjanna. Þetta leiddi til nokkurra orrusta milli ríkjanna. Sú mesta átti sér stað við Hasselt 8. ágúst. Í samningaviðræðum í London var komist að þeirri niðurstöðu að skipta ætti Limburg (og Lúxemborg) í tvennt. Skiptingin kom til framkvæmda 1839, þannig að austurhlutinn tilheyrir Hollandi en vesturhlutinn Belgíu.
Borgir
Í Limburg eru þrjár sýslur og í þeim eru 44 sveitarfélög og borgir. Stærstu borgir Limburgs:
Karavella
thumb|right|Portúgalska karavellan Boa Esperanca Karavella var lítið tví- eða þrímastra seglskip sem Portúgalar og Spánverjar notuðu við landkönnun frá 15. öld. Karavellur voru rásigldar ýmist með latínsegl eða ferhyrnd segl, bugspjót og lítinn afturkastala, en ekki framkastala. Þær voru um fimmtíu tonn og 20-30 metrar að lengd.
Karkarinn var það skip sem best hentaði til langra úthafssiglinga, en vegna stærðar sinnar var hann illa til þess fallinn að sigla nær landi, með ströndum og milli skerja. Vegna þessa voru karavellur með latínsegl yfirleitt hafðar með í för í landkönnunarferðum þar sem hægt var að beita þeim af meiri nákvæmni.
Heimdallur
thumb|right|Heimdallur blæs í Gjallarhorn í íslensku handriti frá [[18. öld.]] Heimdallur (forníslenska: Heimdallr) er talinn sonur Óðins (samkvæmt Snorra-Eddu) og níu mæðra, er allar voru systur; svo stóð í gömlu kvæði, Heimdallargaldri, og svo segir Úlfur Uggason í Húsdrápu; og líklega er átt við hann í Völuspá hinni skömmu (7-9): „varð einn borinn / í árdaga / raummaukinn mjök / rögna kindar / níu báru þann / naddgöfgan mann / jötna meyjar / við jarðar þröm“, og svo eru þær nefndar á nafn.
Uppruni
Hvernig skýra eigi þessa dularfullu tilorðningu, er alveg óvíst; freistandi væri, að tengja þessar meyjar við hinar níu dætur Ægis, og mætti þá líkja fæðingu hans við tilurð Afrodítu hjá Grikkjum, þótt ekkert slíkt komi fram í textum. En svo mikið er víst, að Heimdallur býr við jarðar þröm, þar sem himinn og jörð mætast, en utan um jörðina var hafið. Ekki er Heimdallur kvæntur og engin á hann goðbörn. Hann býr á Himinbjörgum (Grímnismál 13; við Bifröst segir Snorri); þar drekkur hann í væru ranni glaður hinn góða mjöð. Hann er nefndur „hvítastur ása“ (Þrymskviða 14; hvíti áss, Snorra-Edda). Hann heitir og Gullintanni, Hallinskíði og Vindhlér. Sjálft nafnið Heimdallur merkir „heim-bjartur“, sá sem birtir allan heim; þetta nafn sýnir ljóst, að hann er upphaflega ekki annað en sólarguðinn sjálfur, annað nafn á Tý, sbr. orð Snorra: „hann er mikill ok heilagr“. Heimdallur er talinn mjög "víðkunnur" (Skírnismál 28), þar af verður skiljanlegt að aðalstarf hans er að vera „vörður goða“ (Grímn. 13, Lokasenna 48) - „fyrir bergrisum“. Einnig kemur fram að „hann þarf minna svefn en fugl“, sér jafnt nótt og dag, heyrir grasið gróa og ull á sauðum. Hefur með öðrum orðum þá bestu eiginleika, sem vörður þarf að búi yfir. Loki kallar samt þetta líf hans „ljótt“ og skopast að því að hann standi ætíð með örðugu baki, það er uppréttur og hvíldarlaus, og er það gagnstætt því, sem segir í Grímnismálum. Sem önnur goð - að undanskyldum Þór - á Heimdallur reiðskjóta. Hestur hans heitir Gulltoppur, en aðalgripur hans er Gjallarhorn og er svo hvellt að heyrist í alla heima þegar í það er blásið. Horn voru upphaflega notuð til að merkjasendingar manna á milli í orustum. Höfundur Völuspár lætur í ljós að Óðinn hafi geymt hornið hjá Mími undir Yggdrasli. Þá er hornið aftur á lofti og hann blæs hátt - til að kveðja til bardaga viðurbúnaðar („mjötuðr kyndisk / at enu gamla Gjallarhorni“).
Þótt hann sé vörður goða á Himinbjörgum, er hann þó stundum meðal þeirra sjálfra, til dæmis þegar hann gaf ráðið að Þór skyldi fara í kvenföt og leika Freyju (Þrymskv. 14), og stendur þar; „vissi hann vel fram / sem vanir aðrir“, þetta er þó varla svo að skilja sem hann sé hér talinn vanaættar, en ráðið bendir á viturleik hans. Sömuleiðis var hann við staddur bálför Baldurs (Húsdrápa).
Engar sérstakar sögur fara af Heimdalli, nema ein og átti hann þá við Loka, en því miður er frásögnin um það mjög ófullkomin; þeirrar sögu getur í Húsdrápu. Snorri segir, að Heimdallur og Loki hafi synt í selalíkjum út til Singasteins til þess að keppa um Brísingamen og lítur út fyrir að Heimdallur hafi náð því. Svo fékk Freyja það. Merking þessa atburðar er með öllu óviss, en Heimdallur og Loki eru andstæðingar; er það af því að Loki er hinn svarni óvinur goða og Heimdallur vörður þeirra. Í ragnarök á Heimdallur víg við Loka og fellir hvor annan.
Um vopn Heimdallar er ekki getið nema að því leyti að höfuð er kennt og kallað „hjör (sverð) Heimdalls“; sbr. vísu Grettis og Snorra-Eddu, Skáldskaparmál 69. kap.; en í 8. kap. í Skskm. er það öfugt, og sverðið kallað „Heimdalar höfuð“, því að „hann var lostinn mannshöfði í gögnum“ - af Loka -, og er höfuð síðan nefnt „mjötuðr (það er bani) Heimdallar“. Hvorttveggja getur ekki sameinast, því að sverð Heimdallar getur ekki orðið það sverð, sem hann var drepinn með. En orðið „mjötuðr Heimdallar“ lítur ekki sérlega tortryggilega út og ólíklegt að Snorri hafi búið það til sjálfur og eftir þessu kennir hann líka sjálfur í Háttatali.
Aðrar skýringar
Andspænis öllu þessu stenst það illa, er Heimdallur er kallaður „heimskastur ása“ í Sögubroti af fornkonungum (frá um 1300).
Rosalynn Carter
Eleanor Rosalynn Carter (f. Smith; 18. ágúst 1927) er Bandaríkjakona sem var forsetafrú Bandaríkjanna frá 1977 til 1981 sem eiginkona Jimmy Carter forseta. Hún hefur verið talskona fjölmargra málefna í gegnum áratugina, sér í lagi geðheilbrigðismálefna. Carter var virk í stjórnmálum á forsetatíð eiginmanns síns og var vön að mæta á ríkisstjórnarfundi í Hvíta húsinu, auk þess sem hún var einn nánasti ráðgjafi forsetans. Líkt og Jimmy Carter er Rosalynn ein af lykilmeðlimum góðgerðasamtakanna Habitat for Humanity.
Kazumi Tsubota
Kazumi Tsubota (fæddur 23. janúar 1956) er japanskur fyrrverandi knattspyrnumaður. Hann spilaði 7 leiki með landsliðinu.
Rosalynn Carter
Æviágrip
Rosalynn Carter er komin af bændafólki frá Georgíu. Faðir hennar lést þegar hún var þrettán ára og Rosalynn tók sér störf í saumaskap til að hjálpa móður sinni að sjá fyrir fjölskyldunni. Hún útskrifaðist frá menntaskólanum Americus, skammt frá heimabæ hennar í Plains í Georgíu. Hún var góður námsmaður sem hlaut hæstu einkunn í skóla og var valin til að lesa kveðjuræðu við útskrift árgangsins.
Þann 7. júlí árið 1946 giftist Rosalynn Jimmy Carter, sem gegndi þá þjónustu í bandaríska sjóhernum. Hjónin fluttu í kjölfarið til Norfolk í Virginíu, þar sem Jimmy var staðsettur. Þau sneru aftur til Georgíu árið 1953 eftir að faðir Jimmys lést til þess að taka við rekstri jarðhnetubús Carter-fjölskyldunnar. Rosalynn fór á bókhaldsnámskeið til að geta aðstoðað við rekstur búsins. Rosalynn Carter kom fyrst fram opinberlega þegar eiginmaður hennar bauð sig fram í annað skipti til fylkisstjóra Georgíu. Í stað þess að fylgja eiginmanni sínum fór hún ein á atkvæðaveiðar og flutti kosningaræður víðs vegar um fylkið. Rosalynn fékk áhuga á málefnum aldraðra, þroskahamlaðra og fatlaðra á meðan hún tók þátt í kosningabaráttunni þegar kjósendur greindu henni frá vandamálum sínum. Þessi málefni áttu eftir að vera henni hugleikin síðar á ferli hennar.
Jimmy Carter bauð sig fram til forseta Bandaríkjanna fyrir Demókrataflokkinn í forsetakosningunum 1976. Aftur tók Rosalynn fullan þátt í kosningabaráttu manns síns og fór í kosningaherferðir til 34 fylkja landsins. Jimmy Carter var kjörinn forseti í kosningunum og Rosalynn varð því forsetatrú Bandaríkjanna við embættistöku eiginmanns síns í janúar 1977.
Rosalynn Carter hafði veruleg áhrif sem forsetafrú. Hún barðist fyrir réttindum fatlaðra og varð önnur forsetafrúa Bandaríkjanna á eftir Eleanor Roosevelt til að flytja ræðu til stuðnings eigin málefnis á Bandaríkjaþingi. Hún var fulltrúi Bandaríkjanna á alþjóðavettvangi, sat ríkisstjórnarfundi til að fylgjast með gangi mála og tók þátt í friðarviðræðum í Camp David. Vinsældir Jimmys biðu hnekki þegar leið á forsetatíð hans en Rosalynn var áfram vinsæl meðal almennings allan þann tíma sem hjónin sátu í Hvíta húsinu.
Jimmy Carter náði ekki endurkjöri í forsetakosningunum 1980 og því yfirgáfu þau Rosalynn Hvíta húsið í janúar 1981. Eftir að stjórnartíð Carters lauk hafa hjónin verið virk í velferðarmálum og friðarstarfsemi. Jimmy og Rosalynn stofnuðu Carter-stofnunina svokölluðu árið 1982, sem vinnur að rannsóknum á sviði mannréttinda og aðferðum við að draga úr mannlegri þjáningu á alþjóðavísu. Árið 1984 gaf Rosalynn út æviminningarnar First Lady of Plains, sem varð metsölubók.
Einkahagir
Rosalynn á fjögur börn með eiginmanni sínum. Líkt og Jimmy Carter er hún baptisti og á árum þeirra í Hvíta húsinu kenndu þau bæði í sunnudagaskóla í Washington.
Alþingishúsgarðurinn
thumb|240 px|Alþingisgarðurinn að sumarlagi Alþingishúsgarðurinn er skrúðgarður bak við Alþingishúsið. Garðurinn er með fyrstu skipulögðu skrúðgörðum á Íslandi. Alþingisgarðurinn var að miklu leyti handaverk Tryggva Gunnarssonar og þar kaus hann sér legstað.
Östersunds FK
Östersunds FK er knattspyrnulið staðsett í Östersund í Svíþjóð. Liðið var stofnað 31. október 1996 og leikur í næstefstu deild í Svíþjóð, Superettan.
Meðal þeirra sem hefur þjálfað liðið er Graham Potter.
Gullörn
thumb|Útbreiðsla. thumb|Gullörn. thumb|Ungfugl. thumb|Gullörn með útbreidda vængi.
Gullörn (fræðiheiti: Aquila chrysaetos) er einn algengasti ránfugl á norðurhveli og hefur mesta útbreiðslu arna.
Gullörn er dökkbrúnn en hefur gullbrúnar fjaðrir á hnakkanum. Ungfuglar eru með hvítar fjaðrir á stéli og vængjum. Aðalfæða þeirra er nagdýr. Kvenfuglarnir eru stærri en karlfuglarnir og halda pör sig saman ævilangt. Vanalega koma um 4 egg úr varpi og 1-2 unga lifa af.
Gullernir geta náð einum mesta hraða ránfugla eða 240-320 kílómetra/klst hraða þegar þeir stinga sér. Aðeins förufálki er hraðari. Kjörlendi þeirra er fjalllendi en þeir eiga líka til að verpa á láglendi. En skógur þarf að vera gisinn svo þeir komi auga á bráðina. Gullernir sem lifa norðar en við 60. breiddargráðu flytja sig sunnar á veturna. Fuglar frá Alaska geta t.d. flutt sig um nokkur þúsund kílómetra suður, allt að Mexíkó.
Undirtegund gullarnar hefur verið taminn og notaður til að ráðast á úlfa í Mið-Asíu. Talið er að fjöldi gullarna sé á bilinu 170.000-240.000.
William Walton
William Walton (29. mars 1902 – 8. mars 1983) var breskt tónskáld.
Æviágrip Walton
Walton fæddist á Englandi 29. mars árið 1902.
William Turner Walton fæddist 29. mars árið 1902 í bænum Oldham. Faðir hans stjórnaði kirkjukór bæjarins og með því að fylgjast með og taka þátt í störfum hans kynntist Walton snemma helstu kórverkum vestrænnar menningar. 10 ára gamall byrjaði Walton sem kórdrengur við drengjakór Oxford háskólans og þegar fram liðu stundir hóf hann nám þar. Reyndar lauk Walton aldrei námi sínu í tónsmíðum, en þegar hann yfirgaf skólann 1920 voru mörg verk hans orðin vel þekkt og notið vinsælda merkra tónskálda, m.a. Hubert Parry og Ralph Vaughan Williams.
Eitt af hans fyrstu stórum verkum, píanó kvartett, var frumfluttur 1923 í Salzburg á Alþjóðlegri hátíð nútímatónlistar (International Society for Contemporary Music) og var vel tekið. Verk hans Portsmouth Point varð svo til að festa Walton enn frekar í sessi sem einn af merkilegustu tónskáldum breta.
Annar kafli
Víólukonsertinn -uppbygging, tónfræði -frumflutningur -upptökur
Vestmannaeyjagöng
Jarðgöng milli Íslands og Vestmannaeyja eru hugsanleg undirsjávargöng milli meginlands Íslands og Heimaeyjar í Vestmannaeyjum sem verða rúmlega 18 km að lengd. Gert er ráð fyrir göngunum í aðalskipulagi Vestmannaeyjabæjar.
Göngin hafa verið til umræðu til margra ára. Ein af fyrstu þingsályktunum um málið má finna frá árinu 1989. Árið 2003 voru stofnuð áhugasamtökin Ægisdyr um vegtengingu milli lands og Eyja. Formaður þeirra er Ingi Sigurðsson.
Í skýrslu sem Vegagerðin lét gera og kom út árið 2006. Er skýrt tekið fram í niðurstöðum hennar að frekari rannsókna sé þörf, til að áætla kostnað við gerð ganganna. Áætlaður kostnaður var 70-100 milljarða króna, þar sem þeir töldu öryggisins vegna, nauðsynlegt að leggja tvenn göng fyrir aðskilna umferð. Í skýrslunni var áætlað að göngin yrðu fyrir u.þ.b. 1.000 bíla umferð á dag, yrðu þriðju stærstu göng í heimi af þessari gerð og færu í gegnum mjög virkt gossvæði. Ármann Höskuldsson eldfjallafræðingur, hefur síðar bent á að staðsetning Vestmannaeyjaganga yrði fyrir utan megin virkni goskerfis Vestmannaeyja og að önnur goskerfi á Suðurlandi séu ekki samhangandi í einu stærðarinnar eldgosakerfi.
28. júlí 2006 lét Ægisdyr birta skýrslu gerða af Multiconsult ráðgjafafyrirtækinu sem gerði ráð fyrir því að Vestmannaeyjagöng myndu kosta u.þ.b. 18 milljarða króna.
Árið 2018 voru Vestmannaeyjagöng sett inní aðalskipulag sveitarfélags Vestmannaeyjabæjar.
Kostnaðar- og ábatagreining á jarðgöngum milli lands og Vestmannaeyja, sem gerð var af Víði Þorvarðarsyni hagfræðing undir leiðsögn Þórólfs Geirs Matthíassonar hagfræðiprófessors við Háskóla Íslands árið 2020, leiddi í ljós að þjóðhagslegur ábati af Vestmannaeyjagöngum nemi 95,4 milljörðum króna.
Botngöng
Möguleikinn á botngöngum var skoðaður árið 1998. Athugun leiddi í ljós að mesta dýpi er aðeins um 60m þar sem mest lætur og yrði lengd þeirra einungis 13,8 km. Hins vegar voru þau strax slegin út af borðinu þar sem þau þóttu heldur kostnaðarsöm í framkvæmd á þeim tíma. Tækni við gerð botnganga er hins vegar sífellt að aukast og má til að nefna gerð Fehmarn Belt botnganganna sem hófst árið 2020, þau munu liggja milli Danmerkur og Þýskalands og verða 18 km löng.
Handknattleiksárið 1994-95
Handknattleiksárið 1994-95 var keppnistímabilið í íslenskum handknattleik sem hófst haustið 1994 og lauk vorið 1995. Valsmenn urðu Íslandsmeistarar í karlaflokki og Stjörnustúlkur í kvennaflokki.
1. deild
Valsmenn urðu Íslandsmeistarar í meistaraflokki karla. Keppt var í einni tólf liða deild með tvöfaldri umferð. Átta efstu liðin fóru í úrslitakeppni með útsláttarfyrirkomulagi.
HK og ÍH féllu í 2. deild.
Úrslitakeppni 1. deildar
8-liða úrslit
Úrslit
2. deild
ÍBV sigraði í 2. deild og fór upp um deild ásamt Gróttu. Leikin var tvöföld umferð í níu liða deild og úrslitakeppni sex efstu liða.
Bikarkeppni HSÍ
KA sigraði í bikarkeppninni í fyrsta sinn eftir úrslitaleik gegn Val.
1. umferð
16-liða úrslit
8-liða úrslit
Undanúrslit
Úrslit
Evrópukeppni meistaraliða
Valsarar kepptu í Evrópukeppni meistaraliða, en féllu úr leik í 1. umferð.
1. umferð
Evrópukeppni bikarhafa
FH keppti í Evrópukeppni bikarhafa og komst í 8-liða úrslit.
1. umferð
16-liða úrslit
8-liða úrslit
Evrópukeppni félagsliða
Selfyssingar kepptu í Evrópukeppni félagsliða, en féllu úr leik í 1. umferð.
1. umferð
Borgakeppni Evrópu
Haukar kepptu í borgakeppni Evrópu og komust í 8-liða úrslit.
1. umferð
8-liða úrslit
1. deild
Stjarnan varð Íslandsmeistari í meistaraflokki kvenna. Keppt var í tíu liða deild með tvöfaldri umferð og úrslitakeppni átta efstu liða.
Úrslitakeppni 1. deildar
Undanúrslit
Evrópukeppni meistaraliða
Víkingsstúlkur kepptu í Evrópukeppni meistaraliða, en féllu úr leik í 1. umferð.
Evrópukeppni bikarhafa
Eyjastúlkur kepptu í Evrópukeppni bikarhafa, en féllu úr leik í 1. umferð.
Evrópukeppni félagsliða
Framarar kepptu í Evrópukeppni félagsliða, en féllu úr leik í 16-liða úrslitum.
16-liða úrslit
Borgakeppni Evrópu
Stjarnan keppti í borgakeppni Evrópu, en féll úr leik í 1. umferð.
Cupressus chengiana
Cupressus chengiana er barrtré í Cupressaceae (Grátviðarætt), frá Kína (Gansu og Sichuan).
Frans 1.
Frans 1. getur átt við eftirfarandi:
Gunnar Þorsteinsson
Gunnar Þorsteinsson, oft kallaður Gunnar í Krossinum, var forstöðumaður trúfélagsins Krossins í Kópavogi frá 1979 til 2010. Eiginkona Gunnars var athafnakonan Jónína Ben en hún lést árið 2020. Þá hafði Jónína reynt að fá skilnað í tvö ár.
Gunnar stofnaði Krossinn árið 1979, áður tilheyrði hann Hvítasunnukirkjunni. Krossinn er líka hvítasunnusöfnuður, sem er nýleg útgáfa af mótmælendatrúnni sem leggur áherslu á persónulegt samband við guð, og hefur því stundum verið kallaður sértrúarsöfnuður. Gunnar vék úr stöðu sem forstöðumaður trúfélagsins árið 2010 eftir að hafa verið sakaður um kynferðisbrot. Söfnuðurinn gengur í dag undir nafninu Smárakirkja.
Hann hefur gefið út bækur um Biblíuna og ádeilur á votta Jehóva. Hann var þekktur fyrir andstöðu sína við samkynhneigð.
27. maí
27. maí er 147. dagur ársins (148. á hlaupári) samkvæmt gregoríska tímatalinu. 218 dagar eru eftir af árinu.
Útilokunarmenning
Útilokunarmenning, útskúfunarmenning eða slaufunarmenning er tegund félagslegrar útskúfunar þegar einhver útilokaður fá félagslegum eða faglegum vettvangi. Dæmi um þetta er allt frá því þegar þekktar persónur segja eitthvað sem þykir fordómafullt eða fremja ofbeldisbrot. Á Íslandi er yngri kynslóðin eru jákvæðari gagnvart útilokunarmenningu samkvæmt könnun árið 2021.
Wii Sports
thumb|Logo. Wii Sports er leikur frá Nintendo sem fylgir með Wii alls staðar, nema í Japan.
Wii Sports er samansafn af 5 íþróttaleikjum, hafnarbolti, tennis, keila, hnefaleikar og golf. Leikmenn nota Wii fjarstýringuna til að sveifla spaða, kylfa eða kýla andstæðinginn. Reglurnar í hverjum leik eru einfaldaðar fyrir spilara svo auðveldara verði að stjórna leiknum.
Tennis
Tennis (allt að því fjórir leikmenn geta tekið þátt)- fyrst velur hver leikmaður þá stöðu (eða þær stöður; því hægt er að gegna mörgum stöðum á vellinum, sem vinur sem og andstæðingur. Einnig er hægt að gegna öllum stöðunum á vellinum.) sem hann vill gegna en hægt er að velja úr 4 stöðum alls. Svo sveiflar leikmaður Wii-fjarstýringunni og slær þannig tennisboltann. Til að gera leikinn auðveldari fyrir byrjendur, er ekki hægt að hreyfa persónuna sjálfa heldur aðeins stýra hvert hún slær. Þetta er gert til að einfalda leikinn og auðvelda hann byrjendum.
Hafnarbolti
Hafnarbolti (allt því að tveir leikmenn geta tekið þátt)- einn leikmaður er kastari (kastar boltanum með því að sveifla Wii-fjarstýringunni) og hinn er kylfingur (slær kylfunni með því að sveifla Wii-fjarstýringunni).
Golf
Golf (allt að því fjórir leikmenn geta tekið þátt)- í golfi miðar maður hvert skjóta skal með hægri og vinstri á + takkanum. Slegið er með því að sveifla Wii-fjarstýringunni, á meðan A takkanum er haldið inni.
Hnefaleikar
Hnefaleikar (allt því að tveir leikmenn geta tekið þátt)- í þessum leik tekur leikmaður sér Wii-fjarstýringuna og Nunchuck-ið í hendur og slær þeim áfram til að slá, heldur þeim að sér til að verja, hallar sér til hliðar til að forðast undan höggum og snýr upp á þær til að gera hægri- eða vinstrikrók.
Ár kartöflunnar
Ár kartöflunnar var árið 2008 samkvæmt yfirlýsingu Sameinuðu þjóðanna frá 22. desember 2005, en sama ár var líka Ár hreinlætis. Ár kartöflunnar var haldið til að vekja athygli á mikilvægi kartaflna í mataræði og mataröryggi, en þær eru ein mikilvægasta og ástsælasta fæða fólks um allan heim.
Stigma
Stigma (hástafur: Ϛ, lágstafur: ϛ) er úreltur stafur í gríska stafrófinu. Í gríska númerakerfinu hefur hann gildið 6.
Pepsideild kvenna í knattspyrnu 2018
Árið 2018 verður Íslandsmótið í knattspyrnu kvenna haldið í 47. sinn.
Stigatafla
''Staðan eftir 18. umferð, 22. september 2018''
Töfluyfirlit
Heimaliðið er vinstra megin
Markahæstu leikmenn
''Staðan eftir 18. umferð, 22. september 2018''
Efteling
Efteling er skemmtigarður í Kaatsheuvel, Norður-Brabant í Hollandi. Efteling er stærsti skemmtigarður á Benelúxlöndinunum og opnaði þann 31. maí 1952. Gestir garðsins eru um 5 milljónir árlega. Á Efteling er nú fjöldi leiktækja, þar á meðal sex rússibanar.
Stöð 2 Extra
Stöð 2 Extra var íslensk sjónvarpsstöð, rekin af 365 miðlum. Hún hóf útsendingar sumarið 2005.
Ríkisháskólinn í Ohio
thumb|right|University Hall. Ríkisháskólinn í Ohio (oftast nefndur Ohio State eða OSU) er ríkisrekinn rannsóknarháskóli með aðalháskólasvæði í Columbus í Ohio í Bandaríkjunum. Skólinn var stofnaður árið 1870. Um 55 þúsund nemendur stunda nám við skólann í Columbus en um 8 þúsund nemendur á öðrum háskólasvæðum.
Cerastium azerbaijanicum
Cerastium azerbaijanicum er jurt af hjartagrasaætt. Hún er ættuð frá Íran.
Bahamaeyjar
Bahamaeyjar eru eyríki á eyjaklasa sem telur um 700 eyjar og sandrif í Atlantshafi, rétt austan við Flórídaskaga í Bandaríkjunum, fyrir norðan Kúbu og Hispaníólu og vestan við Turks- og Caicoseyjar sem tilheyra sama eyjaklasa.
Upphaflega voru eyjarnar byggðar Lúkíum (Aravökum). Talið er að Kristófer Kólumbus hafi fyrst lent í Nýja heiminum á eyjunni San Salvador í eyjaklasanum en Spánverjar stofnuðu aldrei nýlendu á eyjunum. Þeir rændu þó fólki þaðan sem þeir seldu í þrældóm á Hispaníólu. Árið 1648 settust enskir landnemar frá Bermúda að á eyjunni Eleuthera. Eyjarnar voru griðastaður sjóræningja þar til þær urðu bresk krúnunýlenda árið 1718. Eftir Sjálfstæðisstríð Bandaríkjanna flutti breska stjórnin marga konungssinna til Bahamaeyja þar sem þeir fengu landareignir og hófu plantekrubúskap. Eftir að Bretar gerðu þrælahald ólöglegt flutti Breski flotinn þræla sem þeir höfðu frelsað af þrælaskipum í Atlantshafi til eyjanna. Þangað flúðu líka svartir þrælar frá Flórída. Árið 1973 urðu eyjarnar sjálfstætt ríki innan Breska samveldisins með Bretadrottningu sem þjóðhöfðingja.
Bahamaeyjar eru eitt af auðugustu ríkjum Ameríku þegar miðað er við verga landsframleiðslu á mann. Ferðaþjónusta stendur ein undir 60% af vergri landsframleiðslu Bahamaeyja. Fjármálaþjónusta er um 15% af landsframleiðslu. 70% íbúa búa á eyjunni New Providence þar sem höfuðborgin Nassá stendur. New Providence heyrir undir ríkisstjórn eyjanna.
Heiti
Bahamaeyjar draga nafn sitt líklega annað hvort af taínóísku orðunum ba ha ma („stóra efra miðland“), sem frumbyggjar nefndu svæðið, eða mögulega af spænsku orðunum baja mar („grunnsævi“), sem vísar þá til grynninga á svæðinu. Nafnið gæti líka hugsanlega verið dregið af heitinu Guanahani sem óvíst er hvað þýðir.
Formlegt heiti landsins á ensku er „The Bahamas“, með ákveðnum greini rituðum með stórum staf, eins og í Stjórnarskrá Bahamaeyja.
Saga
Kólumbus kom fyrst í land í Nýja heiminum á eyju sem hann nefndi San Salvador (sem Lúkajar nefndu Guanahani). Almennt er talið að þessi eyja hafi verið meðal Bahamaeyja, en deilt er um það hver hún nákvæmlega hafi verið. Sumir telja að hún hafi verið eyjan sem í dag nefnist San Salvador-eyja (áður Watlings-eyja) í suðvesturhluta eyjaklasans, en samkvæmt annarri kenningu kom Kólumbus fyrst í land á Samana-rifi, samkvæmt útreikningum Joseph Judge sem birtust í National Geographic 1986.
Tordesillas-sáttmálinn skipti löndum Nýja heimsins milli Konungsríkisins Kastilíu og Portúgals. Bahamaeyjar lentu Spánarmegin, en Spánverjar gerðu ekki mikið til að tryggja tilkall sitt til eyjanna, fyrir utan að hneppa íbúana í þrældóm og selja þá mansali til Hispaníólu. Þessir þrælar máttu þola mikið harðræði og létust flestir úr smitsjúkdómum sem þeir höfðu enga mótstöðu gegn. Helmingur Taínóa lést úr bólusótt einni. Vegna þessa hrundi íbúafjöldi eyjanna.
Ensk nýlenda
Englendingar lýstu yfir áhuga sínum á Bahamaeyjum þegar árið 1629, en fyrstu ensku landnemarnir komu ekki þangað fyrr en 1648. Þetta var hópur landnema með William Sayle sem leiðtoga sem fluttust þangað frá Bermúda í leit að trúfrelsi. Þessir ensku púrítanar stofnuðu fyrstu varanlegu evrópsku landnemabyggðina á eyju sem þeir nefndu Eleuthera (sem merkir „frjáls“ á grísku). Seinna stofnuðu þeir nýlendu á New Providence og nefndu hana Sayles-eyju. Lífið á eyjunum reyndist þeim þó erfiðara en þeir ætluðu í fyrstu og margir þeirra, Sayle þar á meðal, kusu að snúa aftur til Bermúda. Þeir landnemar sem urðu eftir drógu fram lífið með því að safna strandgóssi úr skipsflökum.
Árið 1670 fékk Karl 2. Englandskonungur eigendum Karólínu stjórn eyjanna í hendur. Þeir leigðu eyjarnar af konungi með einkarétti á verslun, skattlagningu og skipan landstjóra, frá höfuðstöðvum þeirra á New Providence. Sjórán og árásir óvinveittra erlendra ríkja voru stöðug ógn við íbúa eyjanna. Árið 1684 rændi spænskur sjóræningi, Juan de Alcon, höfuðborgina Charles Town (sem seinna fékk nafnið Nassá), og árið 1703 hertók sameinaður spænskur og franskur floti Nassá um stutt skeið í spænska erfðastríðinu.